OTERO GABIRONDO (EH Bildu, 2017-10-26):
Bai, eskerrik asko.
Ez nuen parte hartu behar baina bueno, baina puntualizazio pare bat egiteko. Arruabarrena jauna, hori da kapazidadea kritika bat loretan bihurtzeko, zeren orain dela 25 urteko txaloak gaur egunerako txaloak bihurtzea ez da erraza.
Nik beste puntualizazio bat egin nahi nizun, igual pixka bat teknikoa jartzen naiz baina, bueno esan duzunarekin nik uste dut osatze aldera, ezta? Kontu bat. Klaro, zuk esan duzu ur masen egoerak bueno hobetu direla edo nabarmen hobetu direla, eta nik esango nuke bi kontu horren inguruan. Alde batetik, kontuz ibili behar dugula, zeren URA agentziak berak aitortzen duenez, azken bost urteetako daturik onenak 2013. urtean eman ziren eta kasualitatez horrek zerikusi zuzena izan zuen urte horretan euri gehiago egin zuenarekin.
Orduan, klaro, serie batean urterik onena euri asko egitearekin lotuta baldin badago, horrek esan nahi du arazoak ez daudela guztiz konponduta eta, are okerrago, egiten dugula itsuarena.
Esan nahi dut, klaro, euri gehiago egiten baldin badu, ba kutsatzaileak errazago eramaten ditu, baina azkenean itsasora bidaltzen ditugu; beraz, problema benetan, benetan, problema ez dugu konpondu.
Eta gero, nik nire lehen interbentzioan esaten nuen, klaro, ur masen egoera globala ez dela ona eta nik uste dut hor Europako, beno, URAren esparruko Zuzentaraura jo beharko genukeela, zeren hor ur masen egoera ebaluatzea eskatzen da.
Eta klaro, ur masen egoera global hori ondo aztertzeko, hemen bi parametro daude. Bat da kimikoa eta bestea da ekologikoa. Baina ekologikoaren barruan sartzen dira analisi fisiko-kimikoak, sartzen da analisi biologikoa eta sartzen dira analisi hidromorfologikoak.
Klaro, gaur egun, analisi hidromorfologikoak ez gara ari egiten, beraz, stricto senso esan beharko genuke ez ditugula ondo ezagutzen gure ur masen egoerak, edo behintzat edo behintzat egoera globala ez dugula ezagutzen.
Horregatik egia da gaur egungo politikak duela 40 urteko politikekin ez dute zerikusirik, baina egia da oraindik gabeziak oso nabarmenak direla eta asko dagoela egiteko.
Horregatik nik, URAren lana goraipatzerako orduan, nik hor komila batzuk jarriko nuke, ez langileek lana ondo egiten ez dutelako, hori argi dago ondo egiten dutela, baizik eta oraindik medio asko falta direlako eta aurrekontuetatik diru gehiago bideratu behar delako URArengana.
Eta hori bai iruditzen zaigula premiazkoa. Nik uste dut hor ados egon gintezkeela.
Eta jada altxa naizela eta aprobetxatuz denok hemen gaudela, baita ere esateko, zeren lehen tiradan ez nahiz gogoratu esatea, baina oso garrantzitsua iruditzen zait Zadorra Bizirik bezalako plataformak antolatua egotea, zeren azkenengo hilabeteetan indar handia egin dute eta, azkenean, egia da nik uste dut, lortu dutela gauza garrantzitsu bat, eta da URAren arazoak Araban gehien bat URAren inguruan dauden arazoak medioetara eta agenda mediatikoan jartzea eta horrek ere, beti ere laguntzen du agenda politikora islatzea.
Beraz, nik uste dut lan bolondres hori aipatzekoa dela eta eskatzen dutena orokorrean bidezkoa dela, nahiz eta gero, bueno, talkaren bat egon daitekeen gero URArekin edo alderdi politikoekin edo lo que sea. Baina beno, lehen ez dut esan eta orain esan nahi nuen.
Besterik ez. Eskerrik asko.